
ELŐTERJESZTÉS

Mórágy Község Képviselő - testületének 2021. november 5-i 
rendes /rendkívüli testületi ülésére
[bookmark: _GoBack]
	Tárgy:
	Településterv készítéséről 

	Előterjesztő:
	Glöckner Henrik polgármester

	Előterjesztést készítette:
	Simondi Zoltánné igazgatási előadó

	Előterjesztés száma:
	69. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester




Tisztelt Képviselő-testület! 
A jelenleg hatályos településrendezési terv felülvizsgálatára van szükség, amit az indokol, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben foglaltak szerint a településrendezési tervünk 2023 év végén hatályát veszti és addigra el kell készíteni az új országos szabályoknak megfelelő Településtervet. Az új településterv elkészítésének időigénye előreláthatólag 16-18 hónap. 
Az új településterv elkészítéséhez központi támogatás igényelhető a Lechner Tudásközpont által kezelt pályázati kiíráson. A pályázat beadási határideje 2021. november 19. A mórágyi Önkormányzat a pályázaton 3.000.000,- Ft támogatásra jogosult, mivel az adóerőképessége 5.493,- Ft/fő és a település rendezési terv készítésének időpontja 2007 évben volt. 
A pályázathoz csatolni szükséges a településterv elkészítésének elindítására vonatkozó határozatot.
A tervezési munka magában foglalja a Településfejlesztési terv elkészítését, valamint ezzel párhuzamosan a hivatkozott jogszabály szükségessé teszi a Korm. rendelet 1. számú melléklete szerinti Megalapozó vizsgálati munkarész, továbbá annak 2. számú melléklete szerinti Alátámasztó javaslati munkarész elkészítését is.

A Településfejlesztési terv megalapozó munkarészeként a kulturális örökség védelmével kapcsolatos szabályokról szóló 68/2018. (IV.9.) Kormányrendelet 83. § (2) bekezdés előírásainak figyelembevételével Örökségvédelmi hatástanulmány is készül.
A tervezési munka végén a korábbi Helyi Építési Szabályzat és Szabályozási tervlapok helyébe lépő Településrendezési terv készül el.
A Képviselő-testületnek a fentiek alapján javaslom az alábbi határozati javaslat elfogadását:	


Mórágy, 2021. október 27.                                                      
								Glöckner Henrik sk. 
								      polgármester 


HATÁROZATI JAVASLAT
…/2021.(XI.5.) képviselő-testületi határozat
településterv  készítéséről 

Mórágy Község Önkormányzat Képviselő- testülete, úgy döntött, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben meghatározott településterv készítésére vonatkozó eljárást megindítja.

Határidő: 2023. december 31. 	
Felelős: Glöckner Henrik polgármester
	  Filczinger Ágnes  jegyző

